OpenLLM-France/wikimedia huggingface dataset:
# Chanhassen

Chanhassen és una població dels Estats Units a l'estat de Minnesota. Segons el cens del 2000 tenia 20.321 habitants.

## Demografia

Segons el cens del 2000, Chanhassen tenia 20.321 habitants, 6.914 habitatges, i 5.524 famílies. La densitat de població era de 377,6 habitants per km².
Dels 6.914 habitatges en un 51,1% hi vivien nens de menys de 18 anys, en un 71,2% hi vivien parelles casades, en un 6,2% dones solteres, i en un 20,1% no eren unitats familiars. En el 15,7% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,33.
Per edats la població es repartia de la següent manera: un 34,6% tenia menys de 18 anys, un 4,4% entre 18 i 24, un 37% entre 25 i 44, un 19,5% de 45 a 60 i un 4,5% 65 anys o més.
L'edat mediana era de 34 anys. Per cada 100 dones de 18 o més anys hi havia 97,3 homes.
La renda mediana per habitatge era de 84.215 $ i la renda mediana per família de 93.092 $. Els homes tenien una renda mediana de 62.112 $ mentre que les dones 38.821 $. La renda per capita de la població era de 36.008 $. Entorn de l'1,4% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chanhassen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Chanhassen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Davos 1917

Davos 1917 és una sèrie de televisió de producció suïssa i alemanya que consta de 6 episodis. Es va distribuir a Suïssa pel servei d'estríming Play Suisse el 15 de desembre de 2023 i es va emetre per SRF 1 des del 17 el 20 de desembre de 2023. A Alemanya es va emetre pel canal Das Erste el 20 i 21 de desembre de 2023. La història de ficció està ambientada al municipi suís de Davos, al cantó dels Grisons, l'any 1917. S'inspira en les infermeres suïsses que van servir al front a França durant la Primera Guerra Mundial i al mateix temps explica la història de la infermera Johanna Gabathuler que es va convertir en espia per motius purament personals i que finalment es troba atrapada entre els fronts d'espionatge a la Suïssa neutral . S'ha doblat i subtitulat al català per a FilminCAT.
S'ha emès en diferents països, com a Itàlia a través del Canale 5 del 19 de juny al 3 de juliol de 2024.
La sèrie està creada per Adrian Illien, Thomas Hess i Michael Sauter, que també van escriure el guió amb Julia Penner. És dirigida per Jan-Eric Mack, Anca Miruna Lăzărescu i Christian Theede i produïda per Contrast Film, Letterbox Filmproduktion, Amalia Film, SRF i ARD Degeto. Els directors de càsting són Emrah Ertem i Nina Moser.

## Referències

* ↑ «Davos», 17 giugno 2024.
* ↑ «Davos 1917 - Stagione 1 - Serie».
* ↑ «La serie di spionaggio Davos 1917 su Play Suisse», 13 dicembre 2023.
* ↑ «Spionage-Serie Davos 1917 auf Play Suisse» (en alemany). SRGD, 15 dicembre 2023.
* ↑ «Davos 1917». Play SRF.
* ↑ «DAVOS 1917: Erstausstrahlung des Serien-Highlights im Dezember 2023» (en alemany).
* ↑ «Davos 1917 (1) - Filme im Ersten - ARD» (en alemany).
* ↑ «Davos 1917 im Ersten: Von wegen "Kriegshure"», 20 dicembre 2023.
* ↑ «Davos 1917: So spannend ging die Serie zu Ende» (en alemany), 22 dicembre 2023.
* ↑ «Streamingstart Davos 1917 - Das müssen Sie zur Spionageserie Davos 1917 wissen» (en alemany), 16-11-2023.
* ↑ «Davos 1917 – Kritik zum Film bei Tittelbach.tv».
* ↑ «Davos 1917». Goita què fan, ara!. [Consulta: 7 gener 2025].
* ↑ «Davos, la nuova serie di Canale 5 ambientata nel 1917», 18 giugno 2024. «Davos: La forza di un'eroina nella nuova serie TV di Canale 5», 10 giugno 2024.
* ↑ «Davos, la nuova serie di Canale 5 dal 19 giugno 2024», 18 giugno 2024. «Davos 1917, la nuova fiction di Canale 5: trama, cast e anticipazioni», 15 giugno 2024. «Al via in prima visione assoluta lo spy-drama Davos», 19 giugno 2024.
* ↑ «Davos, l'ultima puntata su Canale 5», 3 luglio 2024.
* ↑ «Davos 1917» (en anglès).
* ↑ «DAVOS 1917» (en alemany).
* ↑ «Davos 1917» (en alemany).
* ↑ «Davos 1917» (en anglès).
* ↑ «Davos 1917».
# Blas de Fournas de Labrosse i de Gailhac-Lagarde

Blas de Fournas de la Brosse i de Gailhac-Lagarde, normalment anomenat simplement Blas (o Blás) de Fournas (o Fournás) (Narbona, 1 d'octubre de 1761 - Saragossa, 20 de febrer de 1845) fou un tinent general espanyol d'origen francès que participà en el setge de Girona de 1809.
Nascut en el si d'una família de la petita noblesa del sud de França, l'esclat de la Revolució Francesa el portà a l'exili a Alemanya, Itàlia i, finalment, Espanya el 1794. Havent començat la carrera de militar 1785, després d'haver estudiat filosofia i teologia a la seva ciutat natal, serví com a voluntari de la Legió Reial dels Pirineus durant la Guerra Gran. Finalitzà aquesta conflagració amb el grau de tinent i es dedicà a la instrucció de cadets a Mallorca.
En esclatar l'aixecament de 1808 contra l'ocupació francesa d'Espanya, Fournás fou transferit a l'avantguarda de la línia del Fluvià, i l'any següent entrà a Girona per participar en la defensa del Setge de 1809, que patiria la ciutat del 2 de maig a l'11 de desembre. Aleshores, tenia el grau de tinent coronel. Sota les ordres d'Álvarez de Castro destacà a la defensa de la ciutat i obtingué el grau de brigadier. Rebé l'encàrrec de la defensa del castell de Montjuïc amb el general Guillermo Nash. Amb la capitulació de la plaça el 10 de desembre, fou enviat a França com a presoner de guerra. Després de diversos intents, aconseguí d'evadir-se a l'inici de 1814 i s'incorporà a l'avantguarda austríaca. Aviat, retornà a Espanya i el 1816 fou nomenat cap de la plana major de l'exèrcit expedicionari d'Amèrica, que havia de lluitar contra els independentistes de les colònies espanyoles al continent.
Durant el Trienni Liberal, s'oposà frontalment al nou govern i fou reclòs diversos cops entre 1820 i 1823. Quan els Cent mil fills de Sant Lluís recuperaren el poder absolut per a Ferran VII, Fournás fou nomenat governador de Tarragona. El 1824 rebé el grau de tinent general, un dels més elevats de l'exèrcit espanyol. Entre 1825 i 1830 ocupà la Capitania General de Granada, de Guipúscoa i, finalment, d'Aragó. Aquest darrer càrrec el mantingué fins al 1832, quan es retirà de la vida activa a l'exèrcit. Aleshores, ocupà càrrecs civils a Saragossa, tals com el de director de la Societat Econòmica d'Amics del País, o el de president de la Reial Acadèmia de Belles Arts de Sant Lluís.
Durant els darrers anys de la seva vida, se centrà a la redacció d'un dietari sobre el setge de Girona de 1809, amb una col·lecció important de documentació i fonts originals. Aquesta col·lecció fou donada per la vídua del general a l'Ajuntament de Girona el 1864 i estudiada pel polític i historiador gironí Emili Grahit i Papell.
Un carrer del Barri Vell de Girona porta el seu nom («carrer General Fournàs»).

## Referències

* ↑ «Blas de Fournas de la Brosse y de Gailhac-Lagarde» (en castellà). Real Academia de la Historia.

## Bibliografia

* Grahit i Papell, Emili «El general Don Blás de Fournás y su diario del sitio de Gerona en 1809» (en castellà). Tipografía del Hospicio Provincial [Girona], 1890.
# Telnet

En informàtica, telnet és un protocol que emula un terminal remot per a connectar-se a una màquina multiusuari. Igual que amb el protocol FTP, cal el programari necessari i un protocol específic per aquest servei.
El port que s'utilitza és generalment el 23. Només serveix per accedir-hi en mode terminal, és a dir, sense gràfics, però va ser una eina molt útil per arreglar problemes remotament. També s'ha fet servir per consultar dades a distància, com dades personals accessibles a través de la xarxa, informació bibliogràfica, etc. Els requisits per accedir a aquest servei són molt senzills: conèixer el nom i l'adreça del servidor remot i estar habilitat per a poder utilitzar-lo mitjançant un identificador d'usuari i una contrasenya. Normalment es crida a una aplicació externa que és la que realitza la connexió. En aquest cas s'ha d'indicar la màquina i el login: telnet://maquina.domini@login.
El seu principal problema és de seguretat, ja que tots els noms d'usuari i contrasenyes necessàries per entrar a les màquines viatjaven per la xarxa sense xifrar. Això feia que qualsevol persona que espies el tràfic de la xarxa pogués obtenir aquestes dades i d'aquesta manera accedir també a les màquines. Es va deixar de fer servir quasi totalment, fa uns anys, quan va aparèixer i es va popularitzar l'SSH, que es pot descriure com una versió xifrada de Telnet.
# Centerville (Minnesota)

Centerville és una població dels Estats Units a l'estat de Minnesota. Segons el cens del 2000 tenia 3.202 habitants.

## Demografia

Segons el cens del 2000, Centerville tenia 3.202 habitants, 1.077 habitatges, i 878 famílies. La densitat de població era de 575 habitants per km².
Dels 1.077 habitatges en un 50,3% hi vivien nens de menys de 18 anys, en un 72,8% hi vivien parelles casades, en un 5,9% dones solteres, i en un 18,4% no eren unitats familiars. En el 13,6% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,28.
Per edats la població es repartia de la següent manera: un 33,6% tenia menys de 18 anys, un 5,1% entre 18 i 24, un 42,8% entre 25 i 44, un 15,2% de 45 a 60 i un 3,3% 65 anys o més.
L'edat mediana era de 31 anys. Per cada 100 dones de 18 o més anys hi havia 104,3 homes.
La renda mediana per habitatge era de 63.696 $ i la renda mediana per família de 67.336 $. Els homes tenien una renda mediana de 42.371 $ mentre que les dones 31.474 $. La renda per capita de la població era de 23.113 $. Entorn del 0,6% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Cloees

Les Cloees o Clees (en grec antic: Χλόεια ο Χλοιά) eren uns festivals que se celebraven a l'antiga Atenes en honor de Demèter Cloe (de vegades anomenada simplement Cloe 'herba naixent, gespa'), que tenia el seu temple a prop de l'acròpoli de la ciutat.
Se celebrava a la primavera, el dia 6 de Targelió, quan començaven a florir els camps, i començaven amb el sacrifici d'una cabra i amb molta festa i alegria.

## Referències

* ↑ Smit, William (ed.). «Chloeia». A Dictionary of Greek and Roman Antiquities (1890). [Consulta: 22-XI-2020].
# Joseba Pagazaurtundua Ruiz

Joseba Pagazaurtundua Ruiz (Hernani, 1958 - Andoain, 8 de febrer de 2003) era l'excap de la Policia Local d'Andoain (Guipúscoa) quan va ser assassinat per ETA. Pagazaurtundua va ser militant de la desapareguda ETA politicomilitar i va abandonar aquesta militància el 1974, un any abans de la mort de Franco. El 1994 era policia municipal a Andoain. Com a conseqüència dels múltiples intents d'atemptat d'ETA contra ell, se'l destinà en comissió de serveis a l'Ertzaintza, a Laguardia (Àlaba). Durant els anys que treballà en aquesta localitat, proporcionà dades sobre activitats terroristes que, en mans de la Guàrdia Civil, dugueren a la detenció d'un comando.
El 1999, amb ETA en treva, s'acusà al Viceconseller d'Interior del Govern Basc, José Manuel Martiarena Lizarazu d'ignorar les seves peticions i d'obligar-lo a tornar a Andoain a ocupar el seu anterior treball de policia local, estimant que les amenaces havien desaparegut, encara que segons el conseller Juan María Atutxa fou ell mateix qui demanà el trasllat a Andoain. Durant molts anys va sofrir l'assetjament de l'entorn abertzale: li cremaren el cotxe en diverses ocasions, li llençaren còctels molotov a la balconada de la seva casa, a més de rebre contínues amenaces de mort. El 7 de maig de 2000, ETA va assassinar al seu amic, el periodista i fundador del Fòrum Ermua, José Luis López de Lacalle a Andoain.
El 8 de febrer de 2003, mentre es trobava de baixa laboral, va ser assassinat per un membre d'ETA al bar Daytona de la localitat on treballava, de quatre trets un al cap, a l'altura de l'ull, la resta a l'espatlla i l'estómac. Morí mentre l'atenien els metges. Pagazaurtundua estava casat i tenia dos fills. Era membre de l'Agrupació socialista d'Andoain, estava afiliat al sindicat UGT i era membre de la plataforma ciutadana Basta Ya!. La seva germana Maite era regidora del PSOE a Urnieta, Guipúscoa, i pertany a la mateixa plataforma ciutadana.
La família de Pagazaurundua va fer públiques unes cartes que l'assassinat va escriure al conseller d'Interior del Govern basc, Javier Balza en les quals denunciava el seu desemparament enfront d'ETA, i assegurava que "cada dia veig més a prop la meva fi a les mans d'ETA".,. Aquest fet ha estat negat per Balza
L'Ajuntament de Laguardia va concedir la insígnia d'or Pagazaurtundua a títol pòstum, en reconeixement el seu treball en el municipi.

## Referències

* 1 2 El País, 7-3-2003
* ↑ El País, 6-7-2003
* ↑ La família de Pagazaurtundua fa públiques dues cartes que el policia assassinat va escriure a Balza, El Mundo, 28 de febrer de 2003.
* ↑ Transcripció de la primera carta de Pagazaurtundua a Balza El Mundo
* ↑ Transcripció de la segona carta de Pagazaurtundua a Balza, El Mundo
* ↑ L'Ajuntament de Laguardia concedeix la insígnia d'or a Pagazaurtundua, d'El Diario Vasco, 21 de març de 2003.

## Enllaços externs

* (castellà) Fitxa de Joseba Pagazaurtundua Ruíz en el Ministeri de l'Interior Arxivat 2007-06-03 a Wayback Machine.
# Palm Pilot

Palm Pilot era el nom original donat als primers models d'ordinadors de butxaca fabricats per Palm, Inc. (quan era una filial de US Robotic o 3Com). Els models recents dels ordinadors de butxaca fabricats per PalmOne no s'anomenen Pilot a causa de plets de violació de nom causats pel Bolígraf Pilot la Corporació, però "Palm Pilot", o simplement "Palm", són termes que s'han introduït com a sinònims d'ordinador de butxaca, sense tenir en compte la marca.
Els inventors originals del Palm Pilot eren Jeff Hawkins, Donna Dubinsky, i Ed Colligan, que van fundar Palm, Inc.. Es diu que Hawkins va portar un bloc de fusta, de la mida del Palm a la seva butxaca durant una setmana, abans de començar el seu desenvolupament.
Com que Palm, Inc. era una filial de 3Com, els fundadors es van decebre perquè no tenien prou control sobre el producte de Palm. Com a resultat, es van separar de Palm i van fundar Handspring el juny de 1998, que va produir el Handspring Visor, un clon del Palm Pilot que utilitzava una versió modificada del sistema operatiu Palm_OS. Handspring es va fusionar altra vegada amb Palm per formar PalmOne el 2003.
Els palm pilots inicialment feien servir els populars processadors Motorola Dragonball, un derivat del Motorola 68000. Els més nous, igual que molts altres ordinadors de butxaca, cursa que utilitza una variació de l'arquitectura d'Advanced RISC Machines (normalment referida per la marca Intel Xscale). ARM és una classe de microprocessadors RISC molt utilitzats en dispositius mòbils i sistemes integrats, i el seu disseny estava molt influït per una CPU dels anys 1970 i 1980, la MOS Technology 6502.
Sembla que els Palm Pilots s'estan començant a fusionar amb els smartphones, o ordinadors de butxaca amb telèfon inclòs. El Treo 650 és l'última oferta que combina un Palm Pilot amb un Telèfon mòbil, correu electrònic, SMS, i missatgeria instantània. Es preveu que els Palm Pilots com a dispositius sense telèfon vagin sent substituïts pels Palm Pilots multi-funció com el Treo 650 a mesura que aquests baixin de preu.

## Vegeu també

* Informàtica de butxaca
# Butterfield (Minnesota)

Butterfield és una població dels Estats Units a l'estat de Minnesota. Segons el cens del 2000 tenia 564 habitants.

## Demografia

Segons el cens del 2000, Butterfield tenia 564 habitants, 232 habitatges, i 152 famílies. La densitat de població era de 494,9 habitants per km².
Dels 232 habitatges en un 28,4% hi vivien nens de menys de 18 anys, en un 55,6% hi vivien parelles casades, en un 6% dones solteres, i en un 34,1% no eren unitats familiars. En el 30,6% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,5% tenia menys de 18 anys, un 10,5% entre 18 i 24, un 22,9% entre 25 i 44, un 23,6% de 45 a 60 i un 18,6% 65 anys o més.
L'edat mediana era de 40 anys. Per cada 100 dones de 18 o més anys hi havia 102,9 homes.
La renda mediana per habitatge era de 29.904 $ i la renda mediana per família de 38.482 $. Els homes tenien una renda mediana de 27.212 $ mentre que les dones 17.813 $. La renda per capita de la població era de 15.177 $. Entorn del 6,1% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Butterfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Butterfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Death by Numbers

Death by Numbers és un curtmetratge documental de 2024 dirigit per Kim A. Snyder. Es va estrenar el 5 d'octubre de 2024 al Festival Internacional de Cinema de Hamptons. El 19 d'octubre del mateix any es va estrenar al Festival de Cinema de Woodstock.
El 23 de gener de 2025 va rebre una nominació per a la categoria de millor curtmetratge documental a la 97ena edició dels premis Oscar.

## Sinopsi

El documental explica el procés d'empoderament i superació del trauma de la Sam Fuentes, una supervivent del tiroteig del 14 de febrer de 2018 al Marjory Stoneman Douglas High School. Fuentes va estar entre les persones ferides, però el seu cos i la seva vida van canviar per sempre. La jove va treballar les seves emocions a partir d'un diari i es va preparar per enfrontar-se a l'assaltant al judici. Enmig de tot plegat es plantegen reflexions sobre l'odi col·lectiu i la justícia comunitària.

## Reconeixements

| Premis | Data | Categoria | Resultat | Cita |
| Festival de Cinema de Montclair | 27 d'octubre de 2024 | Premis del Jurat de Curtmetratges | Guanyador | |
| Premis Oscar | 2 de març de 2025 | Millor curtmetratge documental | Pendent | |

## Referències

* ↑ «AwardsWatch - 32nd Hamptons International Film Festival Lineup Announced, Clarence Maclin (‘Sing Sing’) to Receive Breakthrough Performer Award» (en anglès americà), 12-09-2024. [Consulta: 29 gener 2025].
* ↑ «25th Annual Woodstock Film Festival». [Consulta: 29 gener 2025].
* ↑ «WFF25 Lineup Announcement» (en anglès americà). [Consulta: 29 gener 2025].
* ↑ «The 97th Academy Awards | 2025» (en anglès), 27-01-2025. [Consulta: 29 gener 2025].
* ↑ «“Black Box Diaries,” “Death by Numbers” among Oscar doc nominees». [Consulta: 29 gener 2025].
* ↑ «Death by Numbers» (en anglès americà). [Consulta: 29 gener 2025].
* ↑ arnewsteam. «Full Lineup Announced for the 2024 Montclair Film Festival» (en anglès americà), 27-09-2024. [Consulta: 29 gener 2025].
* ↑ Bergeson, Samantha. «Montclair Film Festival Announces 2024 Winners: ‘All We Imagine as Light’ Takes Top Prize» (en anglès americà), 28-10-2024. [Consulta: 29 gener 2025].
* ↑ Nordyke, Hilary Lewis,Kimberly. «Oscars: Full List of Nominees» (en anglès americà), 23-01-2025. [Consulta: 29 gener 2025].
# Manel Andreu Colomer

Manel Andreu Colomer (Barcelona, 1 de gener de 1889 - Barcelona, 20 d'octubre de 1968) fou un polític i sindicalista català defensor del moviment anarcosindicalista. Militant de Solidaridad Obrera des de la seva fundació, i de la CNT on fou elegit Secretari General de 1914 a 1916. El 1913 s'encarregà de la direcció del periòdic del sindicat, Solidaridad Obrera. Fou representant de la Confederació Regional del Treball de Catalunya a l'Assemblea de Mataró del 18 d'octubre de 1914 i poc després fou empresonat. El 30 d'octubre de 1915 va ser elegit Secretari General de la CNT, càrrec que va ocupar fins a l'agost de 1916.
Tanmateix, a causa de les seves conviccions catalanistes el duran a afiliar-se a Acció Catalana Republicana, partit amb el qual esdevindria regidor de l'Ajuntament de Barcelona l'octubre de 1936.

## Referències

* ↑ «Registre de defuncions 1965-1970». Arxiu Municipal Contemporani de Barcelona, 21-10-1968.
* 1 2 3 Martínez de Sas, María Teresa. Diccionari biogràfic del moviment obrer als Països Catalans. L'Abadia de Montserrat, 2000, p. 96. ISBN 978-84-8415-243-9.
* ↑ d'Olwer, Lluís Nicolau; Cuito i Canals, Ferran. Epistolari de l'exili francès, 1941-1946. L'Abadia de Montserrat, 2003, p. 53. ISBN 978-84-8415-465-5.

## Bibliografia complementària

* Aisa, Ferran. L'Ajuntament de Barcelona (1931-1939) : república, guerra i revolució. Barcelona: Editorial Base, 2009. ISBN 978-84-92437-25-2.

## Enllaços externs

* Biografia a veuobrera.org
* República, guerra i revolució, L'Ajuntament de Barcelona (1931-1939).
# Subartu

Subartu o Subar (en accadi Šubartum/Subartum/ina Šú-ba-ri, en assiri Mât Šubarri; en sumeri: Su-bir4/Subar/Šubur; Subari a les Cartes d'Amarna i Šbr a Ugarit) va ser un país al nord de Namar, a l'Alta Mesopotàmia i a la zona del Tigris superior. No s'ha pogut identificar la seva situació exacta.
Subartu era aparentment un estat o un grup tribal organitzat al nord de Mesopotàmia, més que no pas un nom regional de l'alt Tigris. La zona es trobava dins de l'esfera d'influència dels hurrites. Els escrits accadis només esmenten que estava al nord i per a ells Subartu marcava el seu nord, com Martu marcava l'oest, Elam l'est i Sumèria el sud. Potser va ser l'origen del regne de Xupria.
Subartu apareix com a província a l'imperi de Lugal-Anne-Mundu, rei de la ciutat-estat d'Adab al segle xx aC. Sargon I va sotmetre el país i Naram-Sin d'Accàdia l'esmenta junt amb Arman, però es va independitzar cap al 2223 aC. Ixbi-Erra d'Isin i Hammurabi de Babilònia també reclamen victòries sobre Subar o Subartu. A les cartes d'Amarna, se l'anomena Subari i a l'arxiu d'Ugarit com Šbr. Sota els reis neobabilònics Nabopolassar, Nabucodonosor II i Nabònides), Subartu era el nom que s'utilitzava com a nom genèric per Assíria. Aquesta denominació encara estava en ús sota Cambises II, que esmenta captius subaris.
En tres de les Cartes d'Amarna (del segle xiv aC), es fa referència a Subari com a topònim: estan dirigides a Akhenaton i, en dues (EA 108 i 109), Rib-Hadda, rei de Biblos es queixa que Abdi-Asirta, rei d'Amurru, ha venut captius a Subari, i a la tercera (EA 100), de la ciutat d'Irqata, també es parla del transport de diverses estàtues de déus capturades cap a Subari.

## Referències

* ↑ Cassin, Elena (et al.) (eds.). Los imperios del antiguo oriente: del paleolítico a la mitad del segundo milenio. Madrid: Siglo XXI, 1979, p. 85, 135, 153, 160. ISBN 8432301183.
* ↑ Moran, William L. (ed.). The Amarna letters. Baltimore, Md.: Johns Hopkins University Press, 1992, p. 231. ISBN 9780801842511.